Bobří potok

Bobří potok je vodný tok patriaci do povodia Ploučnice na severe Čiech. Preteká okresmi Děčín a Česká Lípa. Pramení pod Bukovou horou, napája cestou sústavu Holanských rybníkov a končí v Novozámeckom rybníku neďaleko obce Zahrádky na Českolipsku.

Popis toku 
Pramení vo výške  pod Bukovou horou na katastri dediny Příbram. Zo začiatku tečie smerom na východ cez Příbram, Verneřice, Loučky, tvorí Bobří vodopád v prírodnej pamiatke Bobří soutěska, potom sa stáča na juh cez Kravaře na Českolipsku. Tu sa obracia opäť k východu cez dediny Sezímky a Stvolínky. Za nimi napája rad mokradí a rybníkov - Dolanský, Hrázský, Milčanský a Holanský rybník (pozri Holanské rybníky) Neďaleko obce Zahrádky sa spája s Dolským potokom a napája od juhu chránenú národnú prírodnú rezerváciu Novozámecký rybník cez Mníchovskú průrvu (Mnichovský prielom) pri Zahrádkach. Tam jeho vody končia. Novozámecký rybník je napájaný aj Robečským potokom od východu, odtok z neho cez Novozámeckú průrvu (Novozámecký prielom) je pomenovaný ako pokračovanie Robečského potoka. Ten je pri Českej Lípe jedným z prítokov Ploučnice, ktorá sa pri Děčíne vlieva do Labe. 

Plocha povodia je 126,9 km², dĺžka toku 28,1 km, priemerný prietok pri ústí 0,71 m³ / sec.

Využitie 
Horná časť potoka je v starostlivosti rybárskeho revíru MO ČRS Děčín, je označená ako chránená pstruhová voda č. 443 061 so zákazom rybárčenia. Potom je v starostlivosti MO ČRS Žandov (443060).
Napájaná sústava Holanských rybníkov má rôznych vlastníkov.

Povodne 
Potok sa občas dostáva až na III.povodňový stupeň a zaplavuje obce na jeho toku.

Referencie

Externé odkazy 
 Rybársky revír
 Web Máchov kraj
 Povodeň 2011
 Povodeň 2010 
 Web Príroda dečínsky

Zdroj 

Potoky v Česku
Okres Děčín
Okres Česká Lípa
České středohoří
Ralská pahorkatina
Povodie Ploučnice
Chránená krajinná oblasť České středohoří
Verneřice
Žandov
Úštěk
Kravaře (okres Česká Lípa)
Stvolínky
Zahrádky (okres Česká Lípa)
Jestřebí (okres Česká Lípa)